माथुर कुटुंबीय

एका क्रिकेटवेड्या कुटुंबातल्या तीन पिढ्या याच कालावधीत कारने प्रवास करत आहेत. सिंगापूरपासून इंग्लंडपर्यंत अशी त्यांची तब्बल 14,000 मैल आणि 17 देशांची रोड ट्रीप सुरू आहे, म्हणजे दोन खंड, विषुववृत्त आणि आर्क्टिक प्रदेशातून प्रवास करत.

भेटा माथूर कुटुंबाला. 3 वर्षांच्या अव्यापासून ते 67 वर्षांचे आजोबा अखिलेश यांच्यासकट हे माथूर कुटुंब 20 मे रोजी सिंगापूरहून त्यांची सात आसनी कार घेऊन निघालं. 

पण बर्फाच्छित प्रदेश, गारपीट, वाळूची वादळं अशा सगळ्यांचा सामना करत सात आठवड्यांचा कार प्रवास का? आपल्या देशाच्या क्रिकेट टीमची मॅच पाहण्यासाठी थेट विमानप्रवास जास्त सोपा ठरला नसता का?

"वर्ल्ड कप होणार असल्याचं आम्हाला मार्चपासूनच माहिती होतं आणि भारतीय टीमला पाठिंबा देण्यासाठी आपण तिथे असायला हवं, असं आम्हाला वाटलं," असं अनुपमने बीबीसी स्पोर्टला सांगितलं. त्यांना दोन मुलं आहेत. 

माथुर कुटुंबीयांची 'टोयोटा वेलफायर' कार

"विमानप्रवास हा सगळ्यात सोपा पर्याय ठरला असता. पण मग आम्ही विचार केला की देशासाठी काहीतरी खास करायला हवं आणि त्यामध्ये सगळ्यांचा समावेश असायला हवा."

म्हणून मग अनुपम... आणखी 4000 वर्णांसाठी लेख सुरू ठेवा:
यांचे आई-वडील अखिलेश आणि अंजना, त्याचा सहा वर्षांचा मुलगा अविव, हे पूर्ण प्रवासात सहभागी झाले, तर त्यांची बायको आदिती आणि 3 वर्षांची लहान मुलगी अव्या या प्रवासाच्या मोठ्या टप्प्यामध्ये सहभागी होत्या. 

पण जगभ्रमंती करण्यासाठी अनुपम पहिल्यांदा कार घेऊन बाहेर पडलेले नाहीत. 

आम्ही या कुटुंबाचा ब्लॉग पाहिल्यावर लक्षात आलं की अनुपमने याआधी 36 देशांमधून तब्बल 96,000 किलोमीटरचा प्रवास केलाय. आता या अनुपमने क्रिकेटसाठी केलेल्या प्रवासातले 22,000 किलोमीटरही यामध्ये जमा करता येतील. 

"लहान असल्यापासून दूरवर ड्राईव्ह करून प्रवास करणं हेच माझं स्वप्न होतं. ड्राईव्ह करत जगप्रदक्षिणा करण्याचं माझं स्वप्न आहे," अनुपम सांगतो.

उझबेकिस्तानामध्ये माथुर कुटुंबीय

"माझ्याकडच्या जगाच्या निळ्या नकाशावर मी माझ्या सगळ्या रोड ट्रिप्सची नोंद ठेवतो. या नकाशावर सीमारेषा नाहीत. फक्त प्रवास दाखवणाऱ्या लाल रेषा आहेत. सगळं जग लाल रंगात रंगवायचं माझं स्वप्न आहे," असं ते सांगतात. 

बर्फ, गारा, वारा आणि पावसातला प्रवास

माथूर कुटुंब लंडनला पोहोचल्याच्या दुसऱ्या दिवशी सकाळी मी त्यांना भेटलो. तब्बल सात आठवड्यांच्या जगप्रवासाने थकलेले दिसण्याऐवजी ते वर्ल्ड कपसाठी दाखल झाल्याबद्दल उत्साही आणि खूश होते. आजूबाजूच्या पाकिस्तान आणि बांगलादेशाच्या फॅन्ससोबत त्यांच्याही अंगात उत्साह संचारला होता. 

दुसऱ्याच दिवशी ते भारत विरुद्ध श्रीलंका सामना पाहण्यासाठी लंडनहून तुलनेने लहानसा प्रवास करून लीड्सला पोहोचणार होते. त्यांच्या प्रवासाचा प्रत्येक टप्पा त्यांच्या सात सीटर कारवर रेखाटण्यात आलेला आहे. या कारवर आहे अनुपम यांचा जगाचा नकाशा, त्यावर त्यांचा प्रवासमार्ग दाखवणाऱ्या रेषा आणि त्यांनी ज्या देशांना भेट दिली ते देश. 

"आम्ही स्वतःला AMX पेंट इट रेड (Paint it Red) म्हणवतो," अनुपम माझ्याशी कारमधून बोलताना सांगतात. "AM आमच्या कुटुंबाच्या नावाची आद्याक्षरं आणि X कारण हा प्रवास करत असताना आमची संख्या बदलत होती."

बँकिंग क्षेत्रामध्ये काम करणाऱ्या अनुपम यांचं कुटुंब मूळचं चेन्नईचं, पण गेल्या 14 वर्षांपासून तो सिंगापूरमध्ये आहे. 

सिंगापूरहून निघताना भारताच्या हाय कमिशनरही माथुर कुटुंबीयांच्या कारला हिरवा झेंडा दाखवला.

पण क्रिकेट पाहण्यासाठी रस्त्याने इतका प्रवास करण्याची कल्पना कशी सुचली?

"रस्त्याने हा प्रवास कसा करता येईल, कोणत्या देशांतून आम्हाला जावं...